સુરતમાં અરવિંદ કેજરીવાલની સાથે હાર્દિકના પોસ્ટરથી એવી ચર્ચાઓ થઈ રહી છે કે ભવિષ્યમાં હાર્દિક આમ આદમી પાર્ટીમાં જોડાઈ શકે છે. ઉલ્લેખનીય છે કે અરવિંદ કેજરીવાલે પાટીદાર અનામત આંદોલન સમિતિના કન્વીનર હાર્દિક પટેલ વિશે સહાનુભૂતિ દર્શાવી હતી. જેથી આજ રોજ સુરતાનાં વરાછા વિસ્તારમાં પાવર ઓફ પટેલ ગ્રુપે હાર્દિક પટેલ અને અરવિંદ કેજરીવાલની તસવીર સાથેના બેનર લગાવ્યાં છે. જેમાં અરવિંદ કેજરીવાલનો આભાર માનવામાં આવ્યો છે. આ બેનર આપ દ્વારા લગાવવામાં આવ્યા છે. પાવર ઓફ પટેલ ગ્રુપના પંકજ ધામેલિયા સહિતના લોકોના નામ સાથેના આ બેનર લગાડવામાં આવ્યાં છે.